ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๔๐ (พ.ศ. ๒๕๓๑)เรื่องกำหนดเครื่องตัดวงจรไฟฟ้าเป็นสินค้าที่ควบคุมฉลาก โดยที่ปรากฏว่าขณะนี้มีการจำหน่ายเครื่องตัดวงจรไฟฟ้าซึ่งเป็นสินค้าที่ประชาชนนิยมใช้กันอย่างแพร่หลายยังแสดงสาระสำคัญอันเป็นคุณลักษณะเฉพาะไม่แจ้งชัด ดังนั้นเพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดเครื่องตัดวงจรไฟฟ้าเป็นสินค้าที่ควบคุมฉลากอาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ เครื่องตัดวงจรไฟฟ้า หมายความว่าเครื่องตัดวงจรไฟฟ้าอัตโนมัติที่สามารถตัดวงจรเมื่อกระแสไฟฟ้าเกินหรือกระแสไฟฟ้าลัดวงจร หรือกระแสไฟฟ้ารั่วลงดินข้อ๒ให้เครื่องตัดวงจรไฟฟ้าเป็นสินค้าที่ควบคุมฉลากข้อ๓ประกาศนี้ไม่ใช้บังคับแก่เครื่องตัดวงจรไฟฟ้า ดังต่อไปนี้(๑)เครื่องตัดวงจรไฟฟ้าที่ผลิตขึ้นเพื่อใช้งานที่แรงดันไฟฟ้าเกิน ๗๕๐ โวลต์(๒)เครื่องตัดวงจรไฟฟ้าที่ผลิตเพื่อการส่งออก ซึ่งได้ปฏิบัติตามเงื่อนไข ดังต่อไปนี้(ก)เครื่องตัดวงจรไฟฟ้าดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only (ข)เครื่องตัดวงจรไฟฟ้าดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออก(๓)ฟิวส์ข้อ๔ เครื่องตัดวงจรไฟฟ้าที่จะนำออกขายต้องจัดให้มีฉลากรวมทั้งเอกสารหรือคู่มือตามที่กำหนดไว้ในข้อ ๕ ข้อ ๖ และข้อ ๗ข้อ๕ฉลากต้องมีข้อความเป็นภาษาไทยที่สามารถเห็นและอ่านได้ชัดเจนและข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตน ก็ได้(๒)ชื่อประเทศที่ผลิต(๓)แบบหรือรุ่น (model)(๔)หมายเลขลำดับ (serialnumber)(๔ทวิ)[๑] ประเภทของเครื่องตัดวงจรไฟฟ้าโดยให้ระบุดังนี้(ก)ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินตั้งแต่๕ มิลลิแอมแปร์ ลงมา ให้ระบุเป็น ประเภทป้องกันบุคคล(ข)ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินเกิน ๕มิลลิแอมแปร์ ให้ระบุเป็น ประเภทป้องกันอุปกรณ์(ค)ในกรณีที่เครื่องตัดวงจรไฟฟ้าสามารถตัดวงจรไฟฟ้าได้เมื่อมีกระแสไฟฟ้ารั่วลงดินตั้งแต่๕ มิลลิแอมแปร์ลงมาและเกิน ๕ มิลลิแอมแปร์ อยู่ในเครื่องเดียวกัน ให้ระบุเป็น ประเภทป้องกันบุคคลและอุปกรณ์(๕)แรงดันไฟฟ้าที่กำหนด โดยระบุหน่วยเป็นโวลต์(๖)จำนวนเฟส (phase) หรือจำนวนขั้ว (pole)(๗)กระแสไฟฟ้าที่กำหนด โดยระบุหน่วยเป็นแอมแปร์(๘) ความทนต่อกระแสไฟฟ้าฉับพลัน (interrupting capacity หรือ breaking capacity) โดยระบุหน่วยเป็นกิโลแอมแปร์ ที่แรงดันไฟฟ้ากระแสสลับ.....โวลต์(๙)ความถี่ที่กำหนด โดยระบุหน่วยเป็นเฮิรตซ์(๑๐)ค่ากระแสไฟฟ้าเกิน โดยระบุหน่วยเป็นแอมแปร์ หรือค่ากระแสไฟฟ้ารั่วลงดินที่เครื่องจะตัดวงจรไฟฟ้าโดยระบุหน่วยเป็นมิลลิแอมแปร์(๑๑)ความไวในการตัดวงจรไฟฟ้า ที่อุณหภูมิทดสอบ ๒๗๒ องศาเซลเซียส โดยระบุหน่วยเป็นวินาที(๑๒)ช่วงอุณหภูมิที่เหมาะสมสำหรับการใช้งาน(๑๓)คำเตือนเกี่ยวกับอันตรายที่อาจเกิดขึ้น ซึ่งจะแสดงรูปภาพแทนก็ได้(๑๔)ตำแหน่ง เปิด หรือ ปิดกรณีตาม(๕) ถึง (๑๐) จะใช้สัญลักษณ์แทนข้อความนั้น ก็ได้ข้อความตาม(๑๐) และ (๑๑) นั้น จะระบุไว้รวมกันเป็นแผนภาพแสดงความสัมพันธ์แทน ก็ได้ข้อ๖[๒] ฉลากตามข้อ ๕ (๔ ทวิ) (๕)(๖) (๗) (๘) (๑๐) (๑๑) และ (๑๔) ให้ปิดหรือติดไว้ที่เครื่องตัดวงจรไฟฟ้าส่วนฉลากตามข้อ ๕ (๑) (๒) (๓) (๔) (๙) (๑๒) และ (๑๓)จะปิดหรือติดไว้ที่ภาชนะบรรจุก็ได้ข้อ๗เอกสารหรือคู่มือสำหรับเครื่องตัดวงจรไฟฟ้าต้องมีข้อความเป็นภาษาไทยที่สามารถอ่านได้ตามความเหมาะสมและอย่างน้อยต้องมีสาระสำคัญ ดังต่อไปนี้(๑)วิธีใช้และข้อควรระวังในการใช้(๒)วิธีติดตั้งและการบำรุงรักษา(๓)วิธีปฏิบัติเพื่อความปลอดภัยข้อ๘ให้เครื่องตัดวงจรไฟฟ้าที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากตามประกาศนี้ขณะนำเข้าที่ด่านศุลกากรแต่ต้องจัดให้มีฉลากดังกล่าวก่อนที่จะนำออกขายประกาศนี้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๓]ประกาศ ณ วันที่ ๒๒มิถุนายน ๒๕๓๑ประดิษฐ์ เชี่ยวสกุลประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๔๗ (พ.ศ. ๒๕๓๒) เรื่อง กำหนดเครื่องตัดวงจรไฟฟ้าเป็นสินค้าที่ควบคุมฉลาก(ฉบับที่ ๒)[๔]คุณากร/ผู้จัดทำ๗ กุมภาพันธ์ ๒๕๕๔พัสสน/ผู้ตรวจ๙ กุมภาพันธ์ ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] (๔ ทวิ)เพิ่มโดยประกาศคณะกรรมการว่าด้วยฉลาก ฉบับที่ ๔๗ (พ.ศ. ๒๕๓๒) เรื่องกำหนดเครื่องตัดวงจรไฟฟ้าเป็นสินค้าที่ควบคุมฉลาก (ฉบับที่ ๒)[๒] ข้อ ๖แก้ไขเพิ่มเติมโดยประกาศคณะกรรมการว่าด้วยฉลาก ฉบับที่ ๔๗ (พ.ศ. ๒๕๓๒) เรื่องกำหนดเครื่องตัดวงจรไฟฟ้าเป็นสินค้าที่ควบคุมฉลาก (ฉบับที่ ๒)[๓] ราชกิจจานุเบกษาเล่ม ๑๐๕/ตอนที่ ๖๐/ฉบับพิเศษ หน้า ๒/๑๖ เมษายน ๒๕๓๑[๔]ราชกิจจานุเบกษา เล่ม ๑๐๖/ตอนที่ ๒๐๐/หน้า ๘๗๒๒/๑๖ พฤศจิกายน๒๕๓๒